Stjórnskipan landsins hefur verið breytt með afgerandi hætti ; embætti forsætisráðherra hefur verið afnumið og hefur framkvæmdavald færst að fullu til embætti forseta sem mun einnig hafa fullt vald yfir gerð fjármálaáætlana , og hafa völd forseta yfir dómsvaldinu aukist til muna og stjórnar hann nú skipan dómara . Á tæpasta vaði Stjórnarskrárbreytingarnar voru samþykktar með 51,3% atkvæða og var kjörsókn yfir 80% . 179 fjölmiðlum hefur verið lokað á síðustu mánuðum og var kosningabaráttan einkennd af nánast algjörum takmörkunum á fjölmiðlaumfjöllun andstæðinga breytinganna . Dræmar undirtektir alþjóðasamfélagsins við atkvæðagreiðsluna lýstu sér í að einungis örfá lönd á borð við Katar , Gíneu , Azerbaijan og Barein hefðu haft samband við Erdogan til að óska honum til hamingju með sigurinn . Talsmaður Jean-ClaudeJuncker , forseta Framkvæmdastjórn Evrópusambandsins ( ESB ) , sagði að stjórnvöld í Tyrklandi ættu að rannsaka ásakanir um kosningasvindl og Angela Merkel , kanslari Þýskalands , hvatti Erdogan til að hefja viðræður við stjórnarandstöðu og ESB til þess að ræða afleiðingar niðurstöðu atkvæðagreiðslunnar því þær sýndu að tyrkneska þjóðin væri langt frá því að vera sammála um stjórnarskrárbreytingarnar . Andstaða við breytingarnar í stærstu borgum landsins , og í mörgum kjördæmum þar sem AKP hefur haft mikið fylgi , sýndi að stuðningur við Erdogan var minni en hann hefði vonast eftir . Aukin völd forsetaembættisins munu hins vegar gera honum kleift að stjórna landinu með sterkri hendi sama hvort hljómgrunnur sé fyrir stefnum hans meðal Tyrkja . Atkvæðagreiðslan hefur borið með sér kostnað sem og ávinning fyrir Erdogan og mun hann þurfa að takast á við aukna spennu innanlands og aukna jaðarsetningu utanlands . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .